Mediatiedote
Julkaisuvapaa 8.5.2019

Viipurilainen Kotileipomo rakentaa lähiraaka-aineista työpaikkoja – toimitilojen koko lähes tuplataan.

Viipurilainen Kotileipomo tekee lähes 1,2 miljoonan euron investoinnin, joka lähes kaksinkertaistaa toimitilojen koon ja arvioi lisäävänsä liki kymmenen työpaikkaa. *”Strategiamme on toiminut ja lähiraaka-aineista käsin leipominen on kannattanut.”*, sanoo toimitusjohtaja Tuomas Ylä-Hemmilä.

*”Olemme lähes nelinkertaistaneet liikevaihtomme edellisen investoinnin myötä ja pyrimme jatkamaan maltillista kasvua yhdessä lähiseudun viljelijöiden, myllyjen sekä taitavan ja ahkeran henkilökuntamme avulla. Asiakkaat arvostavat tuoreista lähiraaka-aineista leivottua leipää, joka maistuu aidosti hyvälle. Resepti ei ole sen monimutkaisempi.”,* jatkaa Ylä-Hemmilä.

Nyt tehtävä investointi kasvattaa tuotanto- ja kahvilatiloja aiemmasta 640 neliöstä 1168 neliöön ja lisäksi lastauslaitureita rakennetaan 250 neliötä. Investoinnin myötä voimme kasvattaa kaksinkertaiseksi käyttämämme lähiraaka-aineen määrän ja toimittaa kasvavan kysynnän tarpeeseen edelleen parasta lähileipää ja laajentaa suositun palaleipäperheemme valikoimaa.

Viipurilainen kotileipomo on perustettu vuonna 1924 ja se siirtyi Ylä-Hemmilän perheelle 1996, jolloin nykyisten yrittäjäveljesten isä Veikko Ylä-Hemmilä osti konkurssiin menneen leipomon. Vuonna 2014 Viipurilainen investoi toimitiloihin Vääksyssä.

Viipurilainen on tullut tunnetuksi ruis- ja juurileivän osaajana sekä näyttävästä markkinoinnista sosiaalisessa mediassa. Yritys on myös voittanut lukuisia ruoka-alan palkintoja. Esimerkiksi yrityksen yhdessä Taivalkosken myllyn kanssa kehittämä Puhtikaura valittiin vuoden suomalaiseksi elintarvikkeeksi 2016.

Lisätietoja:

Tuomas Ylä-Hemmilä
*Toimitusjohtaja*
Viipurilainen Kotileipomo
040 848 7284
tuomas.yla-hemmila@viipurilainen.fi